CELEX: 62013CN0492
Language: da
Date: 2013-09-13 00:00:00
Title: Sag C-492/13: Anmodning om præjudiciel afgørelse indgivet af Administrativen sad — Varna (Bulgarien) den 13. september 2013 — »Traum« EOOD mod Direktor na Direktsia »Obzhalvane i danachno osiguritelna praktika« — grad Varna pri Tsentralno Upravlenie na Natsionalnata Agentsia za Prihodite

23.11.2013   
            
            
               DA
            
            
               Den Europæiske Unions Tidende
            
            
               C 344/48
            
         Anmodning om præjudiciel afgørelse indgivet af Administrativen sad — Varna (Bulgarien) den 13. september 2013 — »Traum« EOOD mod Direktor na Direktsia »Obzhalvane i danachno osiguritelna praktika« — grad Varna pri Tsentralno Upravlenie na Natsionalnata Agentsia za Prihodite
   (Sag C-492/13)
   2013/C 344/83
   Processprog: bulgarsk
   
      Den forelæggende ret
   
   Administrativen sad — Varna
   
      Parter i hovedsagen
   
   
      Sagsøger:»Traum« EOOD
   
      Sagsøgt: Direktor na Direktsia »Obzhalvane i danachno osiguritelna praktika« — grad Varna pri Tsentralno Upravlenie na Natsionalnata Agentsia za Prihodite
   
      Præjudicielle spørgsmål
   
   
               1)
            
            
               Er betingelsen for afgiftsfritagelse i henhold artikel 138, stk. 1, i direktiv 2006/112/EU (1) opfyldt, og finder undtagelsen i henhold til artikel 139, stk. 1, andet punktum, ikke anvendelse i et tilfælde, som det i den foreliggende sag omhandlede, hvorefter det først efter leveringen fremgik af Den Europæiske Unions databank, at erhververen ikke var »en efter ZDDS (moms)registreret person«, men hvor det sagsøgende firma imidlertid hævder at have udvist den fornødne agtpågivenhed, idet det har indhentet oplysninger i dette system, som imidlertid ikke er dokumenteret? Den forsinkede registrering af den pågældende som »en efter ZDDS afregistreret person« fremgår af udskrifter/oplysninger fra afgiftsmyndighederne?
            
         
               2)
            
            
               Er en administrativ praksis og retspraksis, hvorefter det kræves, at sælgeren — som i henhold til transportaftalen står for forsendelsen — skal forvisse sig om ægtheden af erhververens underskrift, og at der er tale om en underskrift fra en person, der må tegne det erhvervende selskab, fra en af selskabets ansatte med en tilsvarende stilling eller fra en anden befuldmægtiget, i strid med princippet om afgiftsneutralitet, proportionalitet og beskyttelse af den berettigede forventning?
            
         
               3)
            
            
               Har artikel 138, stk. 1, i Rådets direktiv 2006/112/EF af 28. november 2006 om det fælles merværdiafgiftssystem direkte virkning i et tilfælde som det foreliggende, og skal den nationale ret anvende den direkte?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).